
DISPUTATIO  PHYSICA 


INAUGURALIS 


DE 


CALCIS  USU  IN  AGRICULTURA* 


PROOEMIUM. 

Imiteris  Sacris  elocemur  Artificem  Divi¬ 
num  principio  hominem  finxisse,  et  luce  spi¬ 
rituque  coeli  donasse,  eo  potissimum  consi¬ 
lio,  ut  hic  terrarum  orbem  ordinet,  colat  et 
exornet ;  eoque  simul  opes  sibi  et  copias  ad 
bene  beateque  vivendum  acquirat.  ,Nec  us¬ 
quam  sane  aut  unquam  genus  humanum  non 
plus  minusve  operae  contulit  ad  agros  colen¬ 
dos.  Longe  plura  enim  ex  iis,  quae  ad  ho- 

minis  vitam  tuendam,  ad  cultum  aut  utilita¬ 
tem  accommodata  sunt,  inter  ea,  quae  vigen- 
tia  et  pullulantia  terra  gignunt,  sunt  exqui¬ 
renda.  Quo  tiebat  ut,  simul  atque,  aureo 
seculo  finito,  uti  cecinere  vates,  sua  sponte 
tellus  inarata  ferax  esse  desineret,  homines 
acriori  studio  agros  exarare  et  curare  coepe¬ 
rint.  Primo  equidem  imperite  5  quod  in  om¬ 
nibus  artibus  heri  solet. 

Tandem  vero,  usu  et  ingenia  humano  in 
tantum  haec  ars  adolebat,  ut  ex  solitudine 
vasta  terrae  segete  et  populis  florerent.  Imo 
vero  apud  hodiernos  eo  usque  increvit  et  eni¬ 
tuit  agricultura,  ut  viri  summi  stirpe  aut  li¬ 
teris  nobilitati,  decori  sibi  existiment,  quod 
animos  rei  rusticae  dedunt. 

Hanc  semper  eo  magis  excoluerunt  homi¬ 
nes,  quo  coelo  et  tempestatibus  frugibus  ma¬ 
turandis  inimicioribus  potiti  sint.  Hinc  An- 
Aiglis  autem  Scoti  in  hoc  genere 
t.  Quantumcunque  vero  nuperi, 

et  Scoti  potissimum,  hanc  artem  auxerint, 
procul  abest,  ut  summo  fastigio  perfruatur. 
Adhuc  multa  desiderantur.  Adhuc  vasti  pa¬ 
tent  campi  inarati  et  inculti :  multa  porro 
non  levis  momenti,  quorum  in  obscuro  sunt 
rationes,  ad  agros  ditandos  et  foecundandos  . 
adhibentur  ;  nec  raro  perperam  et  intempes¬ 
tive,  ob  istam  rationis  ignorantiam.  Inter 
haec  praepollet  CaLv.  Qua  nihil  agris  utilius, 
rite  et  tempestive,  nihil  fere  nocentius,  te¬ 
mere  et  inconsulte  ministrata.  Hei  igitur 
ipsius  utilitate  impulsus,  quaedam  de  Calcis 
usu  in  arvis  colendis  scribere  mihimet  propo¬ 
sui  :  minime  ea  spe  accensus  me  novi  aliquid 
proferre  posse ;  sed  uti,  si  quid  potero,  ra¬ 
tione  argumenti  exposita,  agricolas  ad  hanc 
rem  curiosius  exquirendam  impellam.  Quo, 
chemiae  auxilio  petito,  quando  agris  profutu¬ 
ra,  quando  nocitura  sit  calx,  melius  intelli- 
gant. 


MED.  CHIR.  SOC. 
ABEUDEEN. 

Hac  vero  argumenti  propositi  distributione 
uti  visum  est, 

I.  De  calcis  historia  physica  disputare. 

II.  De  historia  ejus  chemica. 

III.  De  ratione,  qua  calx  agros  fertiles 
reddit. 


IV.  De  formis,  quibus  praedita,  alienisve, 
quibus  sociata,  sive  arte,  sive  natura,  calx  a- 
gris  imponi  soleat. 

V.  De  solis,  quibus  actio  calcis  accommo¬ 
datur. 

I.  DE  CALCIS  HISTORIA  PHYSICA. 

U bique  terrarum  calx  reperitur :  nullibi 
fere  non  est;  nec  solo,  nec  aquis  deest. 
Ea  quae  effodiuntur,  plantae  et  animalia,  ejus 
sunt  uberrima.  Nunquam  homines  eam  nes¬ 
civisse  videntur :  eaque  antiqui  uti  sole¬ 
bant,  in  tellure  colenda,  in  aedificando,  et 
morbis  medendo. 

Quam  brevissime  potero,  varias  istas  for¬ 
mas,  quas  in  terris  sibi  induit,  proponere  in 
animo  est. 

i.  Calx  necne  sincera  prodeat  in  terris, 
disputatum  est.  Kirwano  videtur  calcem 
aliquamdiu  integram  aeri  patere  posse ;  cu¬ 
jus  rei  exempla  plura  in  medium  edidit. 


A 

ii.  Calx  saepe  acido  carbonico  sociata  re- 
peritur.  a.  Primo  de  carbonate  dicendum. 

Hoc  chrystallinum  plerumque  candidum 
est ;  interdum  quoque  caesium  aut  viride;  ra¬ 
rius  flavum.  Chrystalli  multum  variant;  at  om¬ 
nes  ad  tres  formas  referri  possunt :  quae  sunt, 

1.  Forma  *  pyramidis  sex  angulis  instructae. 

2.  Prismi  sex  angulis. 

3.  Pyramidis  tribus  angulis. 

Carbonas  calcis  duplici  potissimum  forma 
instruitur :  nimirum  aut  molle  et  solutum, 
aut  durum  est. 

a.  Carbonatis  calcis  mollis  quatuor  sunt 
species. 

1*  Quae  agaric  miner al  vocatur,  admodum 
variat ;  interdum  pulvis  est  subtilis,  alias  sa¬ 
poni  subsimilis.  Huc  quoque  referenda  est, 
quae  creta  argentea  nominatur. 


*  Jameson,  vol.  i,  p.  489. 

2.  Creta,— De  iiuj  us  dotibus  jam  antea 
diximus.  Lavoisiero  testante,  constat  e  par¬ 
tibus  52.603  calcis,  319.49  acidi  carbonici  et 
18.402  aquae. 

3.  Lapis  calcarius  arenosus . — Hic  fragilis 
est,  et  silicam  continet. 

4.  Tufa  testacea  alba  est,  fragilis  et  poris 
abundat ;  interdum  fistulam  forma  refert, 
quando  tufa  stalactitica  vocatur. 

b.  Carbonas  calcis  durum . — Hujus  species 
sunt  plurimae. 

1.  Carbonas  calcis  compactum,  agricolis 
utilissimum. 

2.  Idem  granatum  aut  foliatum . 

3.  • — —  chrystallinum. 

4.  - libratum. 

5.  Quae  appellatur  'stmine  stone . 

6.  Carbonas  calcis  ovforme. 

Proximum  est,  ut  aliquanto  largius  de  iis 
disputetur,  quse  agris  imponi  solent. 

Carbonas  calcis  saepe  alienis  sociatur ;  hu¬ 
jusmodi  fossilia  margae  vocantur.  Haec 
aliena  sunt : 

1.  Alumina. 

2.  Barita. 

3.  Magnesia. 

4.  Silica. 

5.  Bitumen. 

6.  Pyrites. 

7.  Manganesium. 

8.  Ferrum. 

9.  Testae ;  de  his  paulo  fusius  dehinc  dis¬ 
putandum  erit. 


De  Marga . 

Si  carbonas  calcis  alienis  quibusdam  mis¬ 
cetur,  adeo  tamen  ut  ipsum  dominetur,  hu¬ 
jusmodi  natura  fossilis  marga  nominatur. 
Mollior  est  aut  durior,  prout  his  illisve  na¬ 
turis  carbonas  calcis  misceatur. 

Centenis  partibus  inter  se  aequalibus,  ad- 

sunt  carbonatis  calcis  modo  quadraginta,  aut 
quinquaginta^  vel  ad  summum  sexaginta. 

Haec  margae  omnigenae  communia  fere 
sunt : 

a.  In  aquam  demissa  pulvis  fit  subtilis. 

b .  Quovis  acido  adjecto  marga  effervescit. 

c.  Non  in  laterem  igne  vertitur. 

d.  Si  manu  contrectatur,  saponi  aut  adipi 
quodammodo  similis  esse  apparet.  Varia 
genera  jam  numeravimus. 

1.  Lapis,  sub-coeruleus ;  conchae  quoad 
formam  similis,  opacus,  durus ;  pondus  spe¬ 
cificum  2.877. 

2,  3.  Haec  minoris  sunt  momenti,  et  vix 

i 

agricolis  utilia. 

4.  Carbonatis  calcis  silica  misti  quinque 
sunt  varietates  ;  ignis  excutitur,  si  chalybe 
feriuntur. 

5.  Hujus  color  aut  caesius  est  aut  sub¬ 
niger;  pondus  specificum  inter  2.361  et  2.442. 

6.  Color  caesius  et  saturior  ;  pondus  speci¬ 
ficum  2.703. 

B 

7,  8.  Carbonas  calcis  manganesio  et  ferro 
junctum,  aut  album  est  aut  sub-caesium ;  in¬ 
forme,  interdum  rotundum,  saepius  ciirys- 
tallinum  ;  pondus  specificum  2.837. 

b.  Calx  quoque  interdum  plus  quam  satu¬ 
ratur  acido  carbonico.  Hujusmodi  sunt,  1. 
Dolomite.  Color  est  sub-caesius,  aut  medius 
inter  flavum  et  album,  aut  rubicundus ; 
pondus  specificum  inter  2.85  et  2.862. 

2.  Marmor  elasticum.  Color  inter  flavum 
et  album ;  facies  aspera  et  inaequalis ;  pon¬ 
dus  specificum  2.836. 

i 

iii.  Calx  acido  sulphurico  saturata  saepe 
in  terris  reperitur  ;  quando  gypsum  olim  no¬ 
minatum  fuit. 

Hoc  parce  aqua  solvitur  $  nec  omnino  fa¬ 
cile,  nisi  prius  conteritur. 

Quatuor  genera  a  Kirwano  *  memoran¬ 
tur  : 

1.  Gypsum  farinaceum. 

2.  - compactum. 

3.  - - fibratum. 

4.  - - —  foliatum  :  quae  omnia,  ni  fal» 

lor,  agricolis  utilia  sunt. 

iy.  Calx  acido  fluorico  quoque  jungitur  \ 
tria  sunt  genera : 

1.  Fluas  calcis  arenosum. 

2.  — - - compactum. 

3.  — - foliatum. 

At  vero  nulla  ex  his  agricolis  prosunt. 

v.  Acido  phosphorico  interdum  adjungi¬ 
tur  :  hoc  phosphas  vix  aut  ne  vix  quidem 
aqua  solvitur.  Color  est  caesius,  aut  sub¬ 
viridis  ;  pondus  specificum  2.8249.  Nihil 
agro  proficere  videtur. 


*  Kirwan,  voL  i,  p.  120,  122. 

vi.  Calx  acido  tungstenico  adjuncta  inve¬ 
nitur.  Pondus  specijicum  inter  5.00  et  6.07. 

Duae  sunt  varietates : 

1.  Cui  color  est  caesius. 

2.  - - ... —  fuscus. 

I 

vii.  Boras  calcis  rarissime  in  terris  repe- 
ritur ;  chrystallos  exiles  prae  se  ferre  solet. 


i.  Animalia  calcis  sunt  uberrima.  Subest 
acido  phosphorico  sociata  ossibus  mamma¬ 
lium  et  avium  :  acido  carbonico  juncta  ovis, 
testis,  zoophytis ,  &c.  adesse  comperitur. 

ii.  Plantae  quoque  calcis  pauxillum  ha¬ 
bent. 

II.  DE  HISTORIA  CALCIS  CHEMICA. 

Calx  inter  terras  habetur ;  et  inter  eas, 
quae  dotibus  fere  iisdem,  quibus  alkalia , 
praedita  sunt:  nimirum,  quae  terrae  alka- 
Unae  nominantur. 

Hae  dotes  calcem  sinceram,  quae  vulgo 
viva  vocatur,  praedicant.  Alba,  saporis 
acris,  vi  insigni  exurendi  et  exedendi  prae¬ 
dita,  compagem  plantarum  et  carnium  resol¬ 
vit,  et  destruit ;  eoque  vehementius,  si  humec- 
tatur.  Aqua  tanto  fere  gravior  est,  quanto 
numerus  2 :  3  excedit  1. 

Succus  plantae  cujusvis  coeruleae  hac  im¬ 
butus,  primo  viridescit,  dein  flavet.  Calx  nec 
igne  quaesitissimo,  nec  radiis  solis  in  cen¬ 
trum  arte  ductis  liquefieri  potest.  Madefac- 

t a,  aestuare  et  tumere  coep it,  tandem  sua 
quasi  sponte  discindenda  et  pulvis  subtilissi¬ 
mus  futura.  Sic  aqua  macerata,  extincta  vo¬ 
cari  consuevit ;  nec,  aqua  dein  adjecta,  am¬ 
plius  calescit. 

Parum  forsan  proposito  auxiliabitur  nupe¬ 
ros  fructus  ingenii  Daviani  exponere  ;  ne¬ 
que  vero  prorsus  de  his  silere  non  alienum 
foret.  Terras  igitur,  olim  infractas,  nulla 
arte  redigendas  Chemicus  ille  praeclarus  miro 
artificio  et  labore  resolvit.  Nobis  admiran- 
tibus  patefecit,  nullas  fere  ex  his  simplices 
esse,  sed  easdem  constare  natura  quadam, 
aliis  alia  sane,  et  singulis  metalli  speciem 
prae  se  ferente,  oxy genio  sociata.  Hanc  ob¬ 
tinuit,  ejus  ope  potestatis,  quam  artificio 
chemico  excitatam,  gaboanismum  nomina¬ 
mus  ;  qui  non  alius  esse  videtur,  quam  quod 
in  coelo  fulmen,  in  terris  elicitum,  electrici- 
tas  nominatur.  Calx  igitur  e  calcio  et  oxy- 
genio  componitur  ;  id  quod  ita  Davius  pate¬ 
fecit.  Potestati  galvanicae  incitatissimae 

calcem  argento  vivo  mistam  subjecit ;  quo 
fiebat  ut  calcium ,  oxy genio  erepto  factum,  et 
id  metallum  coierint.  Haec  temperatura  a- 
qua  liquata,  celeriter  resoluta,  in  calcem  et 
argentum  vivum  convertebatur ;  quod  a- 
qua  praestitit,  oxygenio  praebito  \  uti  docet 
gas  hydrogenium  simul  in  auras  evolutum. 
Quoniam  vero  vix  credendum  est  calcem  in» 
ter  artificia  varia,  quibus  in  agris  colendis 
adhibita  subjicitur,  in  sua  principia  redigi ; 
neque  horum  notitia  hucusque  rem  proposi^ 
tam  illustravit  aut  juvit,  altius  hoc  agitare 
supervacuum  esse  judico ;  quod  tamen  si¬ 
lentio  praeteriisse  haud  culpa  vacasset ;  nam 
ingeniosi  huc  operam  collocando,  novam  in» 
de  lucem  excutere  possint. 

Calx  aeri  sub  dio  obnoxia  acido  carbonico , 
quod  coelo  subest,  accepto,  in  carbonas  # 
calcis  vertitur.  Hoc  docet  terra  proposita 


*  Iis  assentior,  quibus  hae  voces,  carbonas ,  sulphas ,  mu¬ 
rias ,  &c.  neutrius  esse  generis  videntur. 

liquata  aliquamdiu  aeri  objecta :  liquor  scili¬ 
cet  paulo  post  albescit ;  eo  quod  aqua  carbo- 
nas  illud  solvendi  est  impotens.  Qui  vero, 
si  plus  acidi  carbonici  dein  adjicitur,  iterum 
pellucet  \  ob  facultatem,  qua  praedita  est  aqua, 
super-carbonas  calcis  dissolvendi. 

Quibusdam  placet  calcem  #  crystallinam 
fieri  posse.  Difficillimum  est  autem  tali  eam 
forma  instruere. 

Calx  luce  illata  nihil  mutatur :  neque  cum 
oxy genio  committi  potest  \  calcium  enim  jam 
nunc  hacce  natura  saturatur. 

« 

Inter  ea  corpora  simplicia,  quae  inflammari 
possunt,  sulphur  et  phosphorus  sola  calci  che- 
mico  nexu  adjungi  queunt. 

Sulphurelum  calcis,  principiis  suis  simul 
calefactis,  conficitur :  iisdem  fere  proprietati- 


*  Thomson^  Chemistry,  vol.  i,  p.  506. 

bus,  quibus  alia  sulphurei  a,  praeditum  est. 
Aquam  nempe  adjectam  resolvit;  adeo  ut 
hydro- sulphur  et  um  et  sulphas  calcis  fiant. 

Phosphuretum  calcis  prorsus  inutile  est, 
ut  opinor.  Neque  aliquid  memoratu  dignum 

.  *  ~  '  i 

ad  idem  pertinet,  nisi  quod  aquae  affusum,  ef¬ 
ficit  ut  gas  hydrogenium  pkosphoratum  evo¬ 
laret. 

Calx  et  nitrogenium  nihil  omnino,  altera 
in  alteram,  valent.  Denique  haec  terra  om¬ 
nibus  acidis  chemica  ratione  consociari  po¬ 
test  ;  unde  efficiuntur  varii  sales.  At  vero 
nequaquam  omnium  acidorum  aeque  est  avi¬ 
da  ;  quorundam  quam  aliorum  longe  appe- 
tentior. 

Haec  acida  subjiciam,  ea  lege,  ut  quibus 
calx  fortius  haereat,  et  facilius  jungatur,  illa 
prioribus  locis  potirentur.  Auctoritati  igi- 

c 

tur  Bergmanni  obsecutus*,  hancce acidorum 
distributionem  protuli. 


Acidum  Oxalicum. 

—  - Sulphuricum. 

- Tartaricum. 

- - Succinicum. 

. — - Phosphoricum. 

—  - Saclacticum. 

- - —  Nitricum. 

- - Muriaticum. 

- Subericum. 

- Fluoricum. 


Acidum  Arsenicum. 
— ~ — -  Laeticum. 

- - * —  Citricum. 

- Benzoicum. 

- - Sulphurosum. 

—  - -  Aceticum. 

- — - -  Boracicum. 

—  - -  Carbonicum. 

■ - —  Prussicum. 


Nullo  artificio  adhuc  comperto,  nequidem 
igne  liquefacta,  calx  cum  alkalibus  chemice 
'committi  potest.  Memoratu  tamen  haud  est 
indignum,  eandem  quarundem  terrarum  avi¬ 
diorem  esse.  Terrae  autem,  quae  ratione 
chemica  calci  adjungi  posse  comperiuntur, 
sunt  silica,  argilla  et  magnesia  ;  eoque  po¬ 
tius  et  facilius  invicem  agunt,  si  humor  acce¬ 
dit.  Caementa  hac  ratione  fiunt,  praesertim 
e  silica  et  calce  composita :  quas  uti  in  aedi- 


r 


*  Thomson^  Chemistry,  vol.  i,  p.  510 — 511. 

iicando,  ita  aliquando  in  agris  excolendis,  ju¬ 
vant. 

His  absolutis,  quae  ad  calcem  attinentia 
chemia  complectitur,  nunc  ad  ea  calcaria 
transibo,  quae  potissimum  cognoscere  agri¬ 
colarum  refert.  De  quorum  dotibus  chemicis 
aliquanto  fusius  disputare  est  in  animo. 

Ex  omnibus,  quae  calce  abundantia  effo¬ 
diuntur,  carbonas  calcis  longe  agricolis  utilis¬ 
simum  est.  Hoc  integrum  et  sincerum,  si 
in  centenas  partes  inter  se  aequales  diducitur, 
e  calcis  partibus  quinquaginta  quinque,  et 
acidi  carbonici  quadraginta  quinque  constare 
reperitur. 

Omnium,  ut  supra  proposui,  agris  foecun- 
dandis  et  redigendis  aptissimum  est  carbonas 
calcis :  quod  aliud  atque  aliud  per  terras  dis¬ 
persum,  mollius  aut  durius,  informe  aut  pul¬ 
chre  instructum,  prodit;  prout  haec  aut  illa 
commisceantur,  prout  eadem  plus  minus  ve 

abundent;  quinetiam,  prout  ignis  aut  aqua 
haec  omnia  conglutinaverit.  De  praecipuis 
pauca  disputandum  esse  videtur. 

De  carbonate  calcis  compacto .  Ubique  fe¬ 
re  terrarum  hoc  reperitur,  multis  equidem 
alienis  saepe  ei  adjunctis.  Si  arte  discindi¬ 
tur,  frusta  satis  firma  exhibet,  squamea,  ne¬ 
que  conchae  forma  dissimilia :  pondus  ejus 
admodum  variat.  Interdum  enim  aqua  et 
haec  fossilis  natura  talem  inter  se,  quod  ad 
pondus,  rationem  habent,  qualem  numeri  1 
et  2 ;  modo  qualem  1  et  3  ;  alias,  1  et  4 ;  imo 
qualem  5,  6,  aut  7.  Nec  idem  semper  ei  co¬ 
lor  ;  haud  raro  hic  cineres  refert  $  multiplici 
tamen  discrimine  variat.  Vastae  ejus  moles 
sub  terris  inveniuntur,  et  modo  ordine  stra¬ 
tae. 


Prout  plus  minusve  habeat  secum  mixtae 
magnesiae ,  argillae ,  aut  silicae,  &c.  alias  atque 
alias  sibi  formas  induit.  Tales  naturae  fossi¬ 
les,  ut  supra  proposui,  margae  nominantur. 

Constat,  periculo  facto,  margae  singula 
genera  tantum  omnino  ad  agrum  foecundan- 
dum  aut  stimulandum  valere,  quantum  calcis 
in  se  habeant.  Quod  ut  agricolae,  minus 
chemiae  experti  esse  soliti,  comperiant, 
Blackius  *,  princeps  ille  chemicorum,  pau¬ 
xillum  margae  acido  muriatico  solvi  praecepit* 
Ita  perspecto,  quantum  acidi  carbonici  in¬ 
ter  effervescendum  auferretur,  patebit  etiam, 
quantum  subesset  calcis.  Si  autem,  hoc  fac¬ 
to,  semunciae  ejus  quadraginta  grana  de¬ 
muntur,  scire  licet  calcis  ipsius  grana  sex- 
aginta  ei  adesse :  nimirum,  grana  centum 
carbonatis  calcis  ad  semunciam  vel  ad  grana 
ccxl  margae  pertinere,  vel  partes  centum 
habere  xli  carbonatis  calcis. 

Hac  ratione,  agricolae  de  margae  variis 
generibus  judicare  poterunt ;  et  quo  potissi¬ 
mum  utendum,  caeteris  rejectis,  comperire. 
Inter  haec,  pauca  de  marga  testacea  scribere 


*  Black’s  Lectures,  vol.  ii,  p.  120. 

fert  animus;  quam  sermone  vernaculo cc  Shell 
Mari”  nominamus.  E  testis  vel  conchis  pis¬ 
cium  aqua  redactis  conficitur.  Hanc  multo 
alienorum  puriorem,  et  ideo  agris  utiliorem 
edocuit  Brown  *.  Aliquanto  difficilius  est 
hanc  acidis  saturare ;  quorum  nempe,  ad  id 
moliendum,  tanto  fere  major  copia  cujusvis, 
quam  ad  alia  genera  saturanda,  desideratur, 
quanto  numerus  6  exsuperat  1 1.  Hoc  mar¬ 
gae  genere  agricolae  saepe  utuntur. 

Quae  terrae,  diu  et  alte  humano  labore  ex* 
ploratae,  omnium  fere  rerum,  unde  calx  gig¬ 
neretur,  egenae  tandem  esse  reperiantur, 
Watsonus  t  agricolas,  qui  eas  accolunt,  mo¬ 
nuit,  soli  faciem  ipsam  et  huic  proxima  sub¬ 
jecta  perscrutentur.  Nec  male  notavit  cal¬ 
cem  non  semper  ex  alto  provenire,  durum  et 
ferramentis  effodiendum  ;  sed  interdum  mol¬ 
liorem,  paulo  infra  solum  ipsum,  terrae  isti 

*  Vide  Brown  on  Agriculture,  vol.  i,  p.  446. 

f  Home’s  Principies,  part  ii,  p.  80. 

%  Vide  3d  edit.  Parke’s  Chemical  Cateckism,  p.  507 

solutae  multicolori,  quae  subinde  invenitur, 
inhaerescere. 

Denique  scire  juvat,  cito  praetermittere 
hanc  inquisitionem  non  oportere ;  paucis 
enim  locis,  omnino  deest  calx. 

Genus  est  margae,  quod  magnesia  plus  mi- 
nusve  abundat.  Hoc  omisisse  alienissimum 
esset  ;  quippe  quod  frequenter  plurimum 
habeat  istius  terrae  ;  et  periculis  a  Tenanto 
chemico  perinsigni  ’  institutis,  agris  nocentis- 
simum  esse  comprobetur.  Hic  lapis  calca¬ 
rius  magnesianus  facile  ab  aliis  ejus  terrae  in¬ 
tegris  dignoscitur;  eo  quod  multo  aegrius 
et  tardius,  acidis  adjectis,  dissolvitur.  Hujus- 
ce  sane  proprium  est,  ut  mollissima  compage 
praeditus,  multo  difficilius  tamen  acidis  re¬ 
solvatur,  quam  genus  durissimum  lapidis  cal¬ 
carii  magnesia  expertis  ;  imo  quam  marmor 
ipsum  *. 


*  Transactions  of  the  Roval  Soeiety  of  London  for 
1799,  part  2. 

Uberrima  sunt  ejus  Breedon,  et  alia  loca 
Vicina  in  agro  Eboracensi :  id  quod  agricolis 
ibi  aetatem  agentibus  notissimum  est ;  qui 
semper  ab  eo  utendo  cavent. 

Carbonas  calcis  crematum  calx  viva  fi i,  a- 
eido  nempe  carbonico,  ignis  ope,  evoluto. 
Hac  igitur  ratione  agricolae,  quoties  velint 
moles  ampliores  calcis  adipisci,  quas  telluri 
insternerent,  eam  facile  obtinere  possunt. 
Fornace  ad  id  idoneo  extructo,  plurimum 
calcis  facillime  paratur;  exitui  simul  aci¬ 
di  carbonici  inter  cremandum  favetur,  adjec¬ 
to  carbone  fossili  aut  ligni. 

Sulphas  calcis,  quod  chemici  gypsum  vo¬ 
cant,  quoniam  agros  multum  adjuturum  vi¬ 
detur,  minime  hic  loci  praetermitti  debet. 
Aqua  hoc  parcissime  solvere  valet :  raro  ta¬ 
men  fontes  non  eodem  imbuuntur. 

Quod  effoditur,  aut  informe  aut  chrystal- 


IN  AGRICULTURA. 


25' 


* 


linum  est.  Quod  ad  ejus  fabricam  pertinet, 
saepius  compactum  prodit. 

Acidum  muriaticum  huic  adjectum  nihil 
valet,  nisi  profecto  gypsum  alienis  quibus¬ 
dam  societur. 


Hisce  absolutis  de  iis,  quae  ad  calcem 
pertinentia  chemia  patefecerit,  proximum 
est,  ut  brevi  sermone  proferrem,  quae  viri 
chemiae  et  agriculturae  experti  senserint,  de 
ratione  qua  calx  agris  auxiliatur. 

Minime  ignoro  ea,  quae  supra  proposui, 
non  omnia  complecti,  ad  dotes  calcis  chemi - 
cas  attinentia.  Sed  iis  maxime  insistere  vo~ 
lebam,  quae  argumentum  attingere,  et  illus¬ 
trare  posse  viderentur. 


i) 

III.  DE  RATIONE,  QUA  CALX  AGROS 
FERTILES  REDDIT. 

CJuocunque  orbis  terrarum  Romani  victo¬ 
res  arma  detulerint,  eo  quoque  suas  omnes 
artes,  cultumque  secum  importarunt ;  hos¬ 
tesque  debellatos  in  fidem  receptos,  libertate 
erepta,  jure,  moribus,  legibus,  caeterisque  ad 
bene  beateque  vivendum  necessariis,  dona¬ 
runt  :  si  profecto  Poenos  et  paucos  alios  ex¬ 
cipias ;  a  quibus,  propter  malam  fidem  et 
crudelitatem,  poenas  ultimas  sumpserunt. 

Hunc  populum  celebrem,  qui  quantum- 
cunque  Graecis  aliisque  excultis  gentibus  ar¬ 
mis  praestiterit,  longe  tamen  ab  his  exsupe¬ 
rabatur  literis  et  artibus  humanioribus,  mul¬ 
tum  studii  nihilosecius  arvis  excolendis  de¬ 
disse,  satis  docent  vita  eximii  Cincinnati, 
scripta  Principis  oratorum,  et  aha  bene  mul- 

ta.  Nihil  equidem  suavius,  elegantius,  me» 
liusque  inveniri  potest  huc  pertinens,  quam 
quod  Cicero  Catoni  de  hortis  et  agris  colen¬ 
dis  #  tribuit.  Quoniam  etiam  Physicus  ille 
Romanus  Plinius  quaedam  de  calce  et  va¬ 
riis  ejus  usibus  retulit,  hinc  credibile  est 
Caesaris  et  Julii  Agricolae  legiones  Bri¬ 
tannos  domitos  primo  rationem  calcis  uten¬ 
dae  in  agricultura  edocuisse.  Missa  vero 
omni  de  hac  re  disputatione,  manifestum  est 
plura  jam  secula  nostrates  hanc  terram  agris 
insternere  solitos  esse.  Quam  non  est  proba¬ 
bile  aborigines,  genus  hominum  rude,  incul¬ 
tum,  venando  deditum,  et  carne  ferina  vesci 
solitum,  novisse.  Etiamsi  autem  nulla  fere 
gens,  arandi  et  serendi  sueta,  calcis  usum  ig¬ 
norasse  videtur,  non  nisi  nuperi  tamen  rei 
rationem  agitarunt  :  duplicique  opinione 
mentes  hominum,  qui  hanc  inquisiverunt, 
distrahuntur. 


*  Vide  Ciceronis  Catonem  de  Senectute, 

i.  Quibusdam  placet,  calcem  agrum  alere 
et  nutrire,  uti  ipsa  stercora*. 

ii.  Dum  alii  contendunt  eam,  alimenti  ex» 
pertem,  non  proficere,  nisi  cespitem  incul¬ 
tura,  durum  et  inertem  dirumpendo  et  redi¬ 
gendo,  et  fibras  plantarum  adurendo,  quo 
corruptae  celerius  alendo  agro  idonea  fiant. 

iii.  Alii  contendunt,  calcem  solummodo 
stimulo  esse  habendam, 

Darvinus,  auctor  sane  acerrimi  ingenii,  iis 
assentitur,  quibus  calx,  haud  secus  ac  ipsa 
stercora,  agros  repastinare  et  alere  videtur ; 
et  multis  experimentis  institutis,  et  subtili  ra¬ 
tiocinatione  hoc  comprobare  *  conatus  est. 
Unde  illud  saltem  deduxisse  sibi  videtur,  cal¬ 
cem  aut  sinceram,  aut  alienis  junctam,  qua¬ 
liter  sub  terris  reperitur,  nonnihil  ad  anima¬ 
lia  et  plantas  alenda  conferre  posse.  Recte 


*  Vide  Phytologiam,  p.  216. 

an  secus  senserit,  non  meum  est  statuere, 
Sine  dubio  quaedam  plantae  calcem  in  se 
habent;  sed  incertum  est  hanc  ne  a  solo 
sorpserint,  an  intus  actione  propria  effece¬ 
rint  ;  porro  non  nisi  pauxillum  ullis  subesse 
comperitur.  Mihimet  sane  veri  esse  similius 
apparet,  calcem  agros  foecundare,  potius 
quandam  novam  principiorum  institutionem 
moliendo,  aut  jam  inceptam  promovendo  et 
celerando,  quam  per  se  nutriendo  :  nimirum, 
hanc  terram  efficere,  ut  radices  et  fibrae  plan¬ 
tarum,  et  hydrogenium ,  et  carbonium  per  so* 
lum  dispersa,  redigerentur,  et  humore  solve¬ 
rentur.  Hoc  vehementer  suadent  experi¬ 
menta  *  Macbridiana :  unde  patet  calcem 
aqua  solutam,  turfae  t  omnia  genera,  et  na¬ 
turas  hydrogenii  car bonati  uberes  dissolvendi 
esse  potentem.  Eo  magis  inducor,  ut  ita 
sentiam,  quod  nemo  rei  rusticae  expertus  ig- 


*  Macbride’s  Experiments,  p.  235. 
f  Quod  Angli  “  Peat-moss”  vocant,  a  Linnaeo  “  Tur- 
fa”  nuncupatur.  Vid.  Lin.  Sys.  Nat.  vol.  iii,  p.  2S0, 


.80 


DE  CALCIS  USU 


norat,  arva  jam  frugibus  multos  annos  feren* 
dis  effoeta,  nequaquam  calce  imposita  re¬ 
fici  #  ;  quod  certe  aliter  se  haberet,  si  calcis 
esset  nutrire. 

Si  calx  aqua  liquata  solo  inspergitur,  hoc 
permeat ;  reliquias  plantarum,  quae  olim  vi¬ 
guerant,  exsolvit ;  quibus  aer  etiam  accedens 
efficit,  ut  celeriter  aptissima  telluri  fbecun- 

4 

dandae  fiant*  Existimo  igitur  calcem  ita 
agros  adjuvare  $  fibras  plantarum  jam  mor¬ 
tuarum  solvere ;  harum  ultima  principia  sic 
invicem  dissociata,  iterumque  multiplici  mo¬ 
do  conjuncta,  agris  alimento  fieri  j  cal¬ 
cem  ipsam,  ni  solo  ipsi  materies  nutriendi 
sub  esset,  inutilem  esse,  imo  vero  noxiam, 
uti  satis  ostendit  experientia. 

Nec  vero  inficiandum  est,  calcem  multis 
rationibus  prodesse  posse,  et  alias  aliter,  uti 


*  Brown  on  Lime,  p.  419. 

postea  memorandum  erit.  Illud  solum  con¬ 
tendo,  hanc  terram  non  ipsam  alimento  esse 
existimandam  $  et  semper  agros  ditare  et 
foecundare,  modo  jam  enarrato.  Qui  vero 
contendunt  calcem  alere  plantas  oportere, 
eo  quod  non  paucis  inest  haec  terra,  unum  e 
principiis  earum ;  his  respondeo,  calcem, 
quoniam  elementum  non  est,  fortasse  intus 
in  ipsa  planta,  principiis  ejus  quadam  ac¬ 
tione  interiore  inter  se  conjunctis,  gigni ; 
haud  secus  atque  ferrum  in  sanguine  ani» 
mantium.  Quomodo  sane  fiat  calx  in  planta 
vigente,  explicare  non  audeo ;  neque,  simili 
ratione,  aliquis  adhuc  patefacere  potuit,  quo¬ 
modo  fel,  urinam,  aut  alios  humores  sangui¬ 
ni  alienissimos,  arteriae  inde  secernant ;  at 
nemo  ideo  rem  ipsam  fide  destituit. 

“  Multa  natura  sacro  tegit  involucro  V* 

Quinetiam,  inventa  nupera  Daviana  satis 
superque  arguunt,  quantulum  ultima  et  in- 


*  Lucretius. 

tima  corporum  principia  novimus  et  intelli- 
gimus  :  ideoque  nihil  omnino,  quod  alterutri 
opinioni  opituletur,  ex  eo  esse  deducendum, 
quod  plantae  quaedam  calcis  aliquantum  in  se 
habent.  Denique,  si  quis  animo  secum  volvit, 
plantis  certis,  ubicunque  loci  vigeant,  solo  de¬ 
sit  an  absit  terra,  de  qua  agitur,  calcem  sem- 
per,  eadem  lege,  aut  subesse  aut  deficere 
reperiri :  si  denique  calcis  naturam  perpen¬ 
dit,  qualem  esse  Davius  compererit,  vix  aut 
ne  vix  quidem  dubitare  poterit,  quin  plantae 
quoties  hanc  contineant,  actione  propria  in¬ 
teriore,  parum  sane  intellecta,  eam  faciant. 
Nec  simul  non  confiteri  oportet,  adeo  in  ob¬ 
scuro  latere  omnes  fere  actiones  vitae,  tum 
in  animalibus,  tum  etiam  in  plantis,  ut 
nihil  fere  comperti  de  harum  effectibus  ha¬ 
beamus,  et  potius  “  conjectura  prosequamur, 
66  quam  scientia  comprehendamus.5’ 

Haud  veri  absimile  esse  apparet,  calcem 
agris  impositam  vasa  etiam  plantarum  jam 
nunc  vigentium  et  pullulantium  stimulare ; 

et  praecipue  ea,  quae  radicibus  insunt ;  quo 
melius  alimentum  e  stercore  apposito  sor¬ 
bere  valeant. 

Quine tiam,  Calx  mechanica  quodammodo 
ratione  agris  interdum  proficere  potest ;  ni¬ 
mirum,  sola  compage  soluta  praedita  coag¬ 
mentando,  et  firmando ;  uti  plantarum  ra¬ 
dices  melius  infigantur,  ideoque  magis  im¬ 
bribus  ventisque  obnitantur,  et  citius  vi¬ 
geant,  floreant,  et  fructus  edant. 

Quoniam  calx  aviditate  perinsigni  oleo  se 
jungere  cognoscitur,  unde  sapo  quidam  nas¬ 
citur,  Dxcksonus  #  opinatur,  eandem  oleum 
solo  inhaerens  liquando,  et  ita  efficiendo  ut 
vasis  herbarum  accipiatur,  multum  auxi¬ 
liari  posse.  Quae  equidem  opinio  verbo, 
non  re,  ab  illa,  quam  proposui,  discrepat. 

Parum  agricolae  interesse  quidam  praedi- 

*  DicksorCs  Agriculture,  vol.  ii,  p.  303. 

eant,  calx  ipsa  nutriat,  an  solummodo  stimu¬ 
let,  ut  alimentum  aliunde  eliciatur,  modo  rite 
hac  utatur.  Illud  vero  convenit,  hunc  maxime 
oportere  singulos  ejus  effectus  saltem  perscru¬ 
tari  et  cognoscere  \  uti  tandem  perspicere 
queat,  cum  qua  ratione  prosit,  tum  etiam 
quando  sit  utenda  aut  evitanda ;  nec  sane, 
illa  ignota,  hoc  facile  reperiri  poterit. 


IV.  DE  FORMIS,  QUIBUS  PRAEDITA, 

ALIENISVE,  QUIBUS  SOCIATA,  SIVE  ARTE,  SIVE  NATURA, 
CALX  AGRIS  IMPONI  SOLEAT. 

rri 

Jl  erra,  de  qua  disputatur,  eo  magis  aut  mi¬ 
nus  arva  foecundare  comperitur,  quo  plus  mi¬ 
nus  ve  ejus  (intra  certos  equidem  limites)  in¬ 
sternatur  ;  et  ideo  quo  meracior  adhibeatur, 
aut  alienis  mistis  uberior:  idque,  sive  ars,  sive 
natura  hisce  variis  formis  calcem  donaverit, 
prout  alias  alia  sola  requirant. 

Imprimis  igitur,  res  proposita  desiderat,  ut 
paucis  exponerem,  quibus  potissimum  rebus 
aut  legibus  agricolas  in  calce  utenda  rege¬ 
rentur  ;  quas  quam  brevissime  absolvendum 
erit.  Plurimum  disputare  solent  rerum  rus¬ 
ticarum  studiosi,  aliique  philosophando  de¬ 
diti,  calcene  meraca,  nuper  macerata,  an 
ejusdem  carbonate  potius  sit  utendum.  Nec 
desunt,  qui  opinantur  parum  fere  aut  nihil 
i.nteresse  utro  imbuatur  ager ;  nisi  (quod  in¬ 
terdum  fit),  ratio  coeli  et  tempestatum,  aut 
anni  temporis,  ad  carbonas  calcis  insternen¬ 
dum  plane  hortetur.  Verisimilius  equidem 
nobis  videtur  utrumque  solo  auxiliari,  aliud 
aliter  \  et  hoc  aut  illam  esse  agris  imponen¬ 
dum,  prout  moneant  natura  loci  et  soli, 
ratio  tempestatum,  anni  tempora,  et  inde 
consilia  exequenda. 

Si  calx  sincera,  nec  aqua  macerata,  quae 
•viva  propter  acrimoniam  insignem  vocatur, 
plantis  emortuis,  necdum  penitus  marcidis 
aut  corruptis  admovetur,  harum  fabricam  re- 

solvit ;  adeo  ut  latex  et  aeriae  quaedam  na¬ 
turae  inde  fiant ;  et  praesertim,  ut  hydroge - 
nium  et  nitrogenium  evoluta,  et  jam  nunc 
aeria  futura  consociata,  ammoniam  efficiant, 
relictis  concretis  carbone ,  et  salibus  quibus¬ 
dam  mediis  calcariis.  Nec  vero  semper  pa¬ 
tet  ammonia  ;  eo  quod  non  omnibus  plantis 
nitrogenium  contingit. 

Quinetiam,  calx  meraca  et  alienae  eon- 
jusvis  rei  integra,  gas  acidum  carbonicum 
coelo  et  terris  ereptum  sibi  adsciscit,  si  agris 
adhibetur  ;  eoque  aliquamdiu  herbis  alimen¬ 
tum  aufert :  quas  profecto  maxime  alit  et 
fovet  ille  aer  acidulus. 

Hinc  facile  inteiligitur,  quid  calx  ipsa  mo¬ 
liretur  arvis  aspersa  ;  et  quare.  Pascuis  et  vi¬ 
retis  laetis  imposita,  inter  ipsa  initia  sublato 
acido  carbonico ,  ut  herbse  langueant  et  mar¬ 
ceant  efficit,  scilicet  alimento  privatae.  Nec 
valet  principio  carbonas  calcis  ita  factum  ad 
nutriendum.  Tandem  vero  plus  hujus  aeris 

acceptum  carbonas  calcis  in  super- corbonas, 
vel  carbonas  acidulum,  ut  chemici  loquuntur, 
vertit ;  quod  iterum  graminibus  acidum  illud 
nutriens  largiendo,  facit  ut  floreant,  vigeanf, 
et  quasi  reviviscant. 

KirwaNus  tamen  #  periculis  institutis  corri¬ 
peris  se  sibi  videtur,  calcem  agris  aspersam 
paulo  diutius  permanere  posse,  aut  prorsus 
integram,  aut  certe  non  acido,  de  quo  agitur, 
saturatam.  Quod  si  ita  sit,  constat  calcem, 
nuper  aqua  maceratam,  et  fervidam  aliquan¬ 
to  parcius  esse  adhibendam  ;  non  libera  ma¬ 
nu  imponendam,  nisi  quoties  solum  ejus  sit 
indolis,  ut  acriore  calcis  actione  opus  esset ; 
quale  scilicet  genere  turfae  illo  inflammari 
solito  abundat,  acerrime  exuri  desiderante. 

Calx  viva,  quae  vocatur,  agris  indenda  est, 
si  quando  hi  insectis,  repentibusve  noxiis 
animalibus  foedantur;  quae  teneris  planta- 


*  Kirwan’s  Mineralogy,  p.  44. 

rum  radicibus  et  foliis  infixa  et  haerentia 
exedunt  et  corrumpunt,  nec  raro  spem  agri¬ 
colae  ludunt.  Praeter  haec,  adjutura  esse 
videtur  calx,  quaecunque  arva  herbis  nocivis 
aut  nil  proficientibus  inquinantur  et  depau- 
perantur. 

Sola  densiora  et  minus  subacta,  calce  non¬ 
dum  per  aquam  macerata,  paulo  altius  huma¬ 
ta,  emollienda  et  comminuenda  esse  videntur. 
Rores  enim  et  imbres  opimi  e  coelo  descen¬ 
dentes,  tandem  ad  calcem  perveniendo,  hu¬ 
mum  exsolverent,  et  dirumperent,  eadem  fe¬ 
re  ratione,  qua  solum  humidum,  si  pruinis 
obrigeat,  dein  soluto  frigore  et  liquata  glacie, 
penitus  laxatur. 

Carbonas  calcis  parum  exurendi  potens, 
multo  minus  plantarum  compagem  divellere 
valet.  Nec  tamen  acidum  carbonicum  calci 
junctum  prorsus  potestatem,  qua  praedita  est, 
herbas  solvendi  tollit.  Carbonas  calcis  enim 
putredini  plantarum  non  parum  favere  com- 

peritur.  Quem  in  finem  quibusdam  naturis 
e  plantis  marcidis  &c.  confectis  misceri  so¬ 
let;  nimirum  ad  hasce  corrumpendas,  adeo 
ut  terris  quasi  stercorandis  et  incitandis  ido¬ 
neae  fiant.  Tales  massae  vernaculo  sermone 
“  Composts ”  ab  agricolis  nominantur. 

Quoties  agricolis  in  animo  est  agros  calce 
imbuere,  si  non  extemplo  hoc  fieri  oporteat, 
eam  aggerere,  et  quasi  tumulum  extruere 
consueverunt.  Tandem  aliquando  pars  exti¬ 
ma,  accepto  acido  carbonico,  in  carboneis  ver¬ 
sa  indurescit :  quae  non  dirumpenda  est,  sed 
integra  servanda,  ut  subjectam  a  coelo  defen¬ 
dat,  et  puram  habeat.  Tum  demum  autum¬ 
no  proximo  vel  prima  hieme,  molem  terris 
inspergi  oportet,  soli  et  pruinis  hibernis  ob¬ 
jiciendam. 

Nonnulli  calcem  ipso  initio  intus  solo 
miscere  consueverunt,  protinus  simul  atque 
agris  imponitur.  Quod  moliuntur  arando  et 
occando ;  nec  tamen  vomere  altius  infixo. 

Constat  calcem,  si  agri  eam  postulant,  his 
probe  commisceri  debere.  Hoc  multo  me¬ 
lius  et  facilius,  eadem  contrita  et  comminuta, 
fieri  potest.  Ideoque  ea  jam  nunc  macerata 
et  ei  'tincta  bene  utimur.  Uti  enim  supra 
comprehensum  est,  acidum  carbonicum  cito 
e  coelo  acceptum  efficiet,  ut  multo  levius  et 
imbecillius  haec  terra  solum  juvaret,  et  ae¬ 
grius  eidem  adhaeresceret. 


Illud  etiam  servetur,  necesse  est ;  nempe, 
ut  grandior  moles  calcis,  singulis  vicibus,  si¬ 
mul  aqua  maceretur.  Si  enim  hoc  sensim  et 
tardius,  coelo  humido,  rore  et  imbribus  fiat, 
calx  minus  fervet  et  incalescit,  ideoque  mi¬ 
nus  subtiliter  comminuitur.  iEstus  enim, 
qui  excitatur,  inter  ampliorem  molem  mace¬ 
randam,  parte  humoris  in  vaporem  versa, 
multum  operae  confert  ad  calcem  dirumpen¬ 
dam. 

Quo  subtilius  calx  diruatur,  eo  arctius  soli 
particulas  singulas  attingat,  necesse  est;  quo 

praesertim  fit,  ut  calx  jam  nunc  macerata, 
tanto  validius  et  acrius  agat,  tantoque  magis 
valeat.  Qua  ideo  utuntur  agricolae,  quoties 
solis  incultis  et  duris  incitamento  citiori  et 
vehementiori  opus  sit.  Quandocunque  igi¬ 
tur  maturior  et  acrior  ejus  actio  desideratur, 
quo  celerius  post  admoveatur,  quam  aquam 
receperit,  eo  meliorem  eventum  sperare  licet. 

Contra  *,  quicunque  agri  calcem  sibi  in¬ 
spergi,  sed  eandem  lenius  tardiusque  agere 
postulare  videntur,  quales  sunt,  graminibus 
florentes,  his  potius  convenit  carbonas  calcis, 
certe  ve  calx,  si  integra  est,  minus  comminu¬ 
ta.  Haec  enim,  an  illud  agris  indatur,  tar¬ 
dius  alterutrum  solo  miscetur,  et  lenius  ope¬ 
ratur. 

# 

Praeter  haec;  qui  calce  agros  reficere 
volunt,  hos  non  solum  ea  perspicere  et  intel- 
ligere  oportet,  quae  ad  ejus  actionem  perti» 


*  Darwin’s  Phytologia,  p.  204. 
F 

nentia  chemia  docet ;  sed  etiam,  quae  potius 
sint  referenda  ad  ejus  figuram,  particularum 
magnitudinem,  &c. ;  nempe,  prout  mollior 
aut  durior  sit,  in  crassiorem  aut  tenuiorem 
pulverem  redacta,  et  quae  sunt  hujusmodi» 
Si  quis  eam  solo  arenoso  impositurus  est, 
eadem  subtilius  trita  uti  non  debet ;  eo  quod 
calx  arena  multo  gravior,  si  pulvis  tenuior 
fieret,  cito  sideret,  et  huic  subjiceretur,  al- 
tiori  terrae  compactae  et  duriori  incubitura. 
Si  vero  crassior  e  particulis  grandioribus 
constat,  aegrius  tardiusque  descendit ;  ideo- 
que  solo  extimo  diutius  adhaerescens,  ei  tan¬ 
dem  fit  conjunctissima,  aegerrime  inde  se¬ 
greganda» 

Inter  arandum,  hoc  cavere  minus  interest : 
*iti  enim  monuit  Comes  ille  celeber  Dun- 
donald  #,  necesse  est  ut  aratrum,  solum  evo¬ 
mendo  et  evertendo,  hoc  et  calcem  optime 

*  Dundonald’8  Connection  of  Chemistry  with  Agri - 
culture,  p.  45. 

inter  se  socient,  et  misceant.  Quoties  aran¬ 
dum  est,  et  calce  utendum,  haec  insterni  de¬ 
bet,  aut  paulo  ante  satum  aut  inter  occan¬ 
dum  ;  quo  melius  cum  solo  et  seminibus 
committatur. 

Calx  paulo  difficilius  solum  argillaceum  et 
durum  permeat ;  eo  quod  non  gravior  est 
hoc  genere  soli.  Si  vero,  accepta  magna 
copia  acidi  carbonici  e  coelo,  carbonas  aci¬ 
dulum  tandem  fit,  quod  aqua  liquari  potest : 
Hac  forma  praedita,  uti  edocuit  ille  vir  inge¬ 
niosus,  ad  solum  altius  penetrare  valet,  et 
paulo  infra  soli  faciem  concrescens,  et  gra¬ 
minum  radicibus  subnixa,  instrata  subjectis 
demum  post  paucos  annos  reperitur,  cultu 
ad  id  tempus  intermisso,, 

Quantum  calcis  agri  desiderent,  singulo¬ 
rum  ratione  et  natura  intellectis  disci  poterit. 
Tanto  fere  plus  opus  esse  comprobatur, 
quanto  sit  solum  firmius,  durius,  et  herbis 

inutilibus  plenius.  Hinc  manu  largiore  agris 
argillaceis,  parciore  arenosis  adhibenda  erit. 

Calx  non  solum  integra  et  acido  carbonico 
adjuncta  agris  convenit ;  sed  etiam,  quod  su¬ 
pra  proposuimus,  aliis  quibusdam  formis  prae¬ 
dita:  variis  nempe  alienis  naturis  mixta; 
iisque  sive  artis,  sive  naturae  molimine  soci¬ 
ata» 

Inter  eas  vero,  quae  arte  parari  solent, 
longe  utilissimae  sunt,  quae  e  calce  et  multi¬ 
plici  plantarum  et  animalium  materia  corrup¬ 
ta  compositae  sermone  vernaculo  “  Com- 
“  posts”  nominantur.  *  Calx  hic  juvat,  ut 
antea  edocuimus,  massam  istam  divellendo 
et  exsolvendo,  quo  facilius  putrescat,  et 
agris  alendis  accommodatior  fiat. 

Ad  herbas  plantasve  recens  solo  direptas, 
necdum  marcidas,  resolvendas,  calx  meraca 
insigniter  valet.  Ita  scilicet,  lignum,  fibrae 
durae  et  palea,  caeteraque,  quae  aegrius  do- 

mantur  et  subiguntur,  celeriter  putrescunt, 
Carbonas  calcis  haud  parum  putredini  favet ; 
qua  de  causa  in  istis  cumulis  materiae  putris 
faciendis,  quibus  Anglice  nomen  inditur 
cc  Composts,”  utilissimum  esse  comprobatur. 

Darvinus  *  profecto  existimat,  acidum  nu¬ 
tricum  confectum  e  principiis  suis,  oxygenio , 
et  nitrogenio  coeuntibus,  quae  carnes  et 
plantae  inter  putrescendum  spirant,  cum  cal- 
ce  adjecta  consociari  \  ita  ut  nitras  calcis 
fieret ;  ideoque  calcem  hic  auxiliari,  quadam 
saltem  ex  parte,  hoc  acidum  alendis  terris 
maxime  idoneum  cohibendo.  Recte  an  se¬ 
cus  ille  medicus  et  physicus  praeclarus  hic 
senserit,  illud  certe  convenit,  aut  calcem  aut 
ejus  carbonas  plantarum  et  carnium  fibras 
dissolvere,  et  ut  celerius  in  putredinem  ruant, 
efficere. 


*  Phytologia,  p.  218. 

Proximum  est,  ut  de  iis  disseratur,  quae 
ex  calce  et  alienis  quibusdam  confecta,  agri¬ 
colis  utilia,  natura  praebet ;  scilicet  de  mar- 
ga,  lapide  calcario,  et  creta. 

Marga ,  hieme  potissimum  agris  inspergi 
solet ;  quam  nempe  frigora,  et  imbres  et 
tempestates  sensim  frangant  et  comminuant. 
Hoc  interdum  eo  melius  efficitur,  si  postea 
agri  occantur;  mense  circiter  Octobre  aut 
Novembre.  Quo  facto,  marga  antea  con¬ 
stricta  et  in  pulverem  redacta,  penitus  hu¬ 
matur,  et  cum  solo  committitur.  Imo,  si 
qua  pars  nondum  satis  aere  et  pluviis  subacta 
est,  haec  occando  conteritur,  et  melius  im¬ 
bribus  et  frigori  subjicitur. 

Quoniam  marga  parum  calcis,  et  pluri¬ 
mum  alienae  materiae  in  se  habet,  eo  amplior 
moles  hujus,  quam  calcis  ipsius,  expedit. 

Quod  Dicksonus  literis  mandavit,  de  ra¬ 
tione  margae  utendae,  quam  sequuntur  agri- 

colae  Lalicastrienscs,  non  leve  studium,  ut 
opinor,  optimo  jure  sibi  adsciscit.  Ille  vir 
nobis  praecepit,  hanc  imitemur  ;  nimirum,  ut 
agri  marga  refecti,  invicem,  modo  arati  et 
occati  segetes  aliasve  istiusmodi  fruges  ede¬ 
re  cogantur,  modo  graminosi  requiescant, 
biennium  vel  triennium.  Quo  exacto,  paulu¬ 
lum  margae  terris  iterum  aratis  adjiciatur  * 
ne  iis  facultas  citius  effoeta  pereat. 

Marga  solorum  naturam  et  fabricam  non 
parum  mutat.  Terram  arenosam  spissat,  du¬ 
rat  et  firmat  5  argillaceam  laxat,  extenuat,  et 
frangit.  Etiamsi  bene  hieme  agris  admove¬ 
tur,  plerisque  tamen  videtur,  hoc  optime  ae¬ 
state  fieri ;  quo  scilicet  anni  tempore  siccior 
est,  ideoque  contritu  facilior.  Neque  raro 
eadem  utimur  hieme,  ut  supra  memoravi,  so¬ 
lo  jam  pruina  et  gelu  obrigente. 

’-v* 

Homius  celeber,  apud  librum  de  agricul¬ 
tura  editum  notavit  *,  margam  aqua  adjecta 


*  Principies  of  Agriculture,  p.  44 

plurimum  exsolvi  et  compagem  laxari ;  ideo- 
que  recte  agros  argillaceos  firmiores,  si  hu¬ 
more  ultra  debitum  scateant,  hac  imbui; 
quo  inde  subacti  et  resoluti  facile  aqua  su¬ 
perflua  liberentur. 

Lapides  calcarii . — Si  desint  carbo  et  alia 
ejusmodi,  quorum  ope  calx  in  fornacibus 
cremari  et  purgari  solet,  lapidibus  calcariis , 
qui  vocantur,  in  pulverem  plus  minusve  te¬ 
nuem  redactis  erit  utendum*  Hi  solo  non 
parum  auxiliabuntur  ;  etsi  non  profecto  inu¬ 
dandum  est  eosdem  multo  minoris,  quam  ip¬ 
sam  calcem  meracam  esse  aestimandos. 
Multum  enim,  imo  saepe  plurimum,  his  acidi 
carbonici  subest,  nec  raro  quaedam  aliena. 

Creta ,  ut  supra  proposuimus,  est  genus 
proprium  car bonatis  calcis,  aliquanto  mollius 
et  albius,  quo  abundant  littora  Britanniae 
meridionalis.  Sola  tenaciora  subigit ;  adeo 
ut  radices  plantarum  facilius  cespiti  compac¬ 
to  et  firmo  se  committerent* 

Si  autem  solis  humidis  et  arenosis  hanc 
adjicere  cuivis  est  in  animo,  grandiores  sint 
ejus  particulae  oportet ;  ne  subtilius  contri- 
ta,  et  dein  humectata,  aliquanto  altius  in  ter¬ 
ram  se  recipiat,  nec  bene  cum  solo  miscea¬ 
tur. 

Non  antea  hanc  rei  propositae  partem  ab¬ 
solutam,  ad  metam  perducere  oportet,  quam 
unum  cavendum  et  evitandum  paucis  retu¬ 
lerim.  A  calce  intempestive  aut  justo  lar¬ 
gius  utenda  prae  omnibus  agricolam  cavere 
oportet.  Nihil  agris  nocentius  esse  potest 
quam  nimius  calcis  modus,  nec  aliud  ejus 
usum  in  dedecus  tulit.  Imo  quidam,  malis 
inde  profectis  observatis,  calcem  omnino  ad¬ 
hibendam  esse  negant  Illud  autem  scire 
licet,  hanc  terram  vix  aut  ne  vix  quidem  a- 
gros  stercore  aut  fibris  plantarum  expertes 
esse  adjuturam  ;  sed  eadem  feracissimos  tan- 


*  Brown  on  Lime,  vol.  i,  p.  419. 

dem  pauperare,  nisi  subinde  stercorentur  et 
nutriantur. 


V.  DE  SOLIS,  QUIBUS  ACTIO  CALCIS 
ACCOMMODATUR. 

(Juicunque  patriae  amore  exarserunt,  sive 
qui  rei  publicae  consuluerunt,  sive  literis  et 
musis  dediti,  sive  juris  periti,  nunquam  fere 
non  scribendo  posteris  tradiderunt  summas 
omnium  laudes,  qui  ad  arva  excolenda,  et 
laeta  dona  Cereris  elicienda  operam  contule¬ 
runt.  Ex  opibus  profecto  et  copiis,  quas 
gignit  terrarum  orbis,  paucissimae  non  solo 
nascuntur.  Quod  igitur  excolere  et  exorna¬ 
re  semper  eo  majori  gloriae  aestimatum  fuit, 
quo  gens  aliqua  artibus,  quae  vitam  ornant, 
praestantior  extitit.  Quid  sane  pulchrius, 
quid  honestius,  quid  utilius  arte  illa,  qua  lo¬ 
ca  sterilia  horti  uberrimi  fiunt  5  qua  ex  solitu- 

dine  ipsa  agri  foecundissimi,  florentissimi, 
populoque  creberrimi  rident  ? 

Nemo  equidem,  vastis  campis  conspectis, 
paucis  hinc  annis  incultis  et  sterilibus,  quas 
in  Cambria,  Anglia  et  Scotia,  calcis  auxilio, 
nuper  exornare  coeperunt  segetes  et  omni¬ 
genae  fruges,  non  admirari  potest  eorum  di¬ 
ligentiam  et  ingenium,  qui  tantum  rei  pub¬ 
licae  profecerunt.  Oportet  igitur,  ut  paucis 
ostendam,  quibus  potissimum  solis  calx  ac¬ 
commodetur. 

Jam  exposuimus  calcem  multiplici  ratione 
prodesse ;  nimirum,  agros  subigere,  stimula¬ 
re,  ditare,  reficere  ;  idque  modo  actione  che~ 
mica,  alias  mechanica ,  quae  vocatur.  Nunc  de 
solo  proprie  disputandum  erit. 

Solum  est  materia  ista  multiformis,  multi¬ 
color,  alias  alia,  terrarum  quasi  facies  tenuissi¬ 
ma,  quae  efficitur  saxis  et  lapidibus  detritis. 

et  variis  rebus  ex  plantis  et  animalibus  con¬ 
fectis,  aqua  subactis  et  mollitis.  Corpora 
autem  dura  vel  saxa,  quae  coelum,  imbres, 
sol  et  frigora  facillime  demoliuntur  et  diru¬ 
unt,  e  silica,  alumina ,  et  calce ,  potissimum 
constituuntur. 

Sola  varia  inter  se  discrepant,  principio¬ 
rum,  unde  fiunt,  copia  et  ratione  :  ex  quibus 
quod  cuivis  solo  superat,  ex  eo  hoc  suum 
nomen  capit.  Quo  fit,  ut  quae  sola  alumina , 
id  est,  argilla,  superfluant,  haec  sola  argillacea 
nominentur ;  quae  luto  et  aliis  naturis,  e 
plantis  genitis,  lutosa;  quae  calce ,  calcaria; 
quae  silica,  silicea  ;  quae  vero  arena,  arenosa , 
&c.  Quae  nomina,  longe  equidem  ab  aurea 
Latinitate  remota,  satis  tamen  haec  sola,  aliud 
ex  alio,  discernere  valent. 

Haec  soli  genera  non  omnia  frugibus  fe¬ 
rendis  pariter  idonea  sunt ;  sed  alia  prae  ali¬ 
is,  prout  hoc  aut  illud  pinguius  sit,  aut  prin¬ 
cipiis  plantis  nutriendis  aptis  magis  abundet. 

Nec  pauci  chemise  scientes  conati  sunt,  prin¬ 
cipiis,  unde  fiant  sola,  quaesitis  et  cognitis, 
inde,  qui  steriles,  qui  feraces  futuri  sint 
agri,  reperire.  Optime  vero  monuit  *  i  Mur- 
raius  ingeniosissimus,  non  hujusmodi  experi¬ 
mentis  esse  innitendum  ;  neque  raro  even¬ 
tum  spem  eorum  esse  falsurum,  qui  chemi¬ 
am  solum  ducem  sequuntur.  Multum  va¬ 
lent  quaedam  alia  $  qualia  sunt  natura  ter¬ 
rae  solo  subjectae,  prout  haec  durior  sit,  aut 
mollior ;  situs  agri  et  natura  loci,  prout  hic 
planus  sit  aut  acclivis  et  tumulis  inaequalis ; 
denique  coeli  ratio,  prout  imbres  crebri  sint 
aut  rari  \  et  alia  bene  multa.  Sequitur,  ut 
quaedam  proferrem  de  calce  variis  solorum 
generibus  adhibenda. 

Imprimis  tamen  non  abs  re  judico  iterum 
illud  enunciare,  quod  nunquam  ex  animo 
agricolis  excidere  debet,  calcem  agros  non 
alere  ;  et  largius  iisdem  inditam  nunquam 


*  Murray’s  Chemistry,  p.  314.  Elements,  vol.  ii. 

non  eos  depauperare  et  eflbetos  reddere,  nisi 
herbis  emortuis  aliisque  carbonio  plenis,  su¬ 
perfluant.  Marshallius  *  profecto  exem¬ 
plum  literis  mandavit,  unde  res  aliter  pror¬ 
sus  se  habuisse  videtur.  Certiores  nos  fecit 
calcem  admodum  solum  calcarium  juvisse,  id- 
que  apud  Malton,  in  agro  Eboracensi  sibi 
testari  contigisse.  Hanc  vero  orationem  ha¬ 
bet  :  “  At  Malton  in  Yorkshire,  it  is  laid  on 
“  a  calcareous  soil  with  success.”  Hoc  ex¬ 
emplum,  viri  ipsius  auctoritati  nequaquam 
diffisus,  minime  tamen  imitandum  existimo. 
Illud  autem  non  praetermitti  oportet,  hunc 
auctorem  prorsus  silere  de  soli  natura,  nisi 
quod  calcarium  nominat ;  necne  stercoratum 
fuerat,  aut  quoties,  aliisque  ejusmodi  rebus 
omissis. 

Nihil  certe  magis  interesse  potest,  quo 
probe  de  rei  cujusvis  usu  in  agris  colendis 


*  Rural  Economy  of  Yorkshire,  vol.  i,  p.  326. 


IN  AGRICULTURA. 


55 


judicemus,  quam  prius  acriter  inquisivisse  et 
cognovisse, 

- -  “  cultusque  habitusque  locorum ; 

(t  Et  quid  quaeque  ferat  regio,  et  quid  quaeque 
“  recuset 

Quod  attinet  ad  sola,  quibus  abundat  ge¬ 
nus  illud  turfae ,  inflammari  solitum,  adeo 
crebra  ubique  Scotiae  et  per  omnes  ei  affi¬ 
nes  insulas,  nemo  ignorat,  quanto  beneficio 
haec  paucis  abhinc  annis  calce  imbuta  sunt. 
Aeternae  sane  debentur  gratiae,  laudesque 
immortales  inclyto  illi  viro  Comiti  Dundo- 
nald,  aliisque  Scotiae  primoribus,  qui  studio 
acerrimo,  quo  ista  sola  olim  inculta  et  inuti¬ 
lia  excoluerunt,  patriam  suam  pene  renova¬ 
runt,  et  paludes  in  hortos  et  arva  felicia  ver¬ 
terunt.  Illi  viro  ingenioso  videtur  turfam9 
de  qua  retuli,  e  plantis  aquaticis,  vel  quae 
in  paludibus  vigent,  sensim  madefactis,  sub- 


*  Virgilii  Georg.  vol.  i,  p.  43, 

actis  confici  Quae  opinio  vera  sit  an 
falsa  quaerere  non  meum  est.  Illud  certe 
convenit,  hanc  naturam  carbonio  et  aliis 
principiis,  quae  ad  plantas  pertinent,  abun¬ 
dare  ;  et  jam  integram  nec  calce  subactam, 
parum  tamen  aut  nihil  plantas  incitare  aut 
nutrire  posse.  Hujuscemodi  igitur  solis  eo 
plus  calcis  adjici  oportet,  quo  magis  istius 
turfae  subesset.  Acerrima  calcis  actione 
opus  est,  uti  intima  turfae  principia  invicem 
dissociaret ;  quibus  iterum  nova  lege  inter  se 
sociatis,  phosphas ,  et  oxalas  ammoniae  fiunt, 
aliique  fortasse  sales  medii,  et  hydro-carbo - 
niurn  liquidum  :  omnia  frugibus  alendis  et 
maturandis  accommodatissima  \  quippe  quae 
stercori  ipsi  inesse  comperiuntur.  Non 
sane  ignoro  calcem  putredini  obstare  a  mul¬ 
tis  haberi ;  et  forsan  recte  ;  nec  vero  eo  mi¬ 
nus  credendum  est  eam  plantarum  fibras 
dissolvendo,  putredini  favere  posse.  Simul- 
que  illud  scire  juvat,  istam  materiam  ita  so- 


*  DundonakPs  Connection,  p.  32. 

lutam  vasis  resorbendo  dicatis  adhibitam , 
apud  radices  herbarum  vigentium  patulis 
sorberi,  et  alimento  fieri.  Hisce  igitur  ra» 
tionibus  calx  solis  istis  muscosis  proficere  vi¬ 
detur. 

Quomodocunque  se  haec  res  habeat,  no» 
tissimum  est  rerum  rusticarum  peritis,  cal¬ 
cem  solis  muscosis  habilissimam  et  utilissi¬ 
mam  esse :  imo  vero  haec  sola  per  se  quasi 
inertia,  nec  ullius  frugum  generis  ferendi  ca¬ 
pacia,  calce  tandem  probe  subacta,  omnium 
fere  maxime  opima,  pingua  et  feracia  fieri. 

Paulo  altius  tamen  hanc  propositi  partem 
agitare  non  alienum  erit.  Quantumcunque 
calx  his  solis  opituletur,  non  tamen  inficias 
est  eundum  certos  esse  limites  ejus  usui,  quos 
transgredi  sit  nociturum.  Plus  justo  calcis 
obesse  potest,  naturis,  quae  rite  habitae  piam 
tas  alerent,  penitus  exurendis  et  consumen¬ 
dis  ;  adeo  ut,  his  aeria  forma  sic  praeditis,  et 

* 

avolantibus,  ager  paulo  post  effbetus  depaupe» 

H 

retur.  Quoties  imperiti  agricolae,  hoc  incon¬ 
sulte  facto,  in  sua  commoda  peccant,  agros 
prius  stercorari  et  paululum  requiescere  opor¬ 
tebit,  quam  iterum  seritur.  Hoc  unum  for¬ 
tasse  beneficium  mala  ista  soli  curatione  ena¬ 
scitur  ;  densatur  nimirum  ejus  compages,  an¬ 
tea  parum  firma. 

Calcem  rite  et  tempestive  hujuscemodi 
agris  illatam  vomer  et  occa  bene  sequuntur. 
Calce  et  solo  ita  probe  contritis  et  invicem 
commistis,  terra  minus  spongiosa  fit,  concre¬ 
scit  et  foecundatur.  Sic  nimirum  efficitur 
ut  calx  maturius  et  validius  naturas  istas  her¬ 
baceas  demoliatur,  subigat,  et  partim  exedat 
et  consumat. 

Constat  igitur,  ut  paucis  absolvam,  sola  tur- 
fa  uberiora,  ipsa  per  se  plantis  omnibus  eden¬ 
dis  ineptissima,  imo  nihili  olim  aestimata,  ad 
eam  rem  omnium  aptissima  evenire,  dum¬ 
modo  calce  rite  illinantur,  et  bene  habean¬ 
tur.  Corona  immortali  qui  decoretur,  dig- 

nissimus  sane  extat,  ille  vir  illustris,  qui  tan¬ 
to  beneficio  patriam  ditavit,  et  ob  alias  cau¬ 
sas  de  hac  optime  meritus  est,  ingenio  et 
virtute,  quam  genere  clarior. 

Quibus  solis  abundant  ultra  debitum  her¬ 
barum  reliquiae,  quae  antea  viguerant,  nimi¬ 
rum  fibrae  et  radices  emortuae,  quibusve 
praeter  modum  adsunt  herbae  inutiles,  vivae 
et  vigentes,  sibi  terrae  partes  opimas  adscis- 
cendo  nociturae,  haec  sola  calce  sincera  im¬ 
buere  et  exurere  juvabit.  Qua  curatione, 
fibrae  istae  et  radices  in  materiam  alituram 
vertentur,  herbaeque  nocivae  exesae  et  fabri¬ 
cam  destructae  parem  subibunt  mutationem. 
Manifestum  est  his  solis  parum  aut  nihil  pro¬ 
futurum  esse  carbonas  calcis. 

De  solis  palustribus  paucis  agere  non  abs 
re  judico.  Britannia  nunc  tandem  parum 
paludibus  infestatur  ;  evanueruntque  fere 
pessimae  febres  intermittentes,  paludum  auris 
putribus  enatae.  Fossis  ad  aquas  eliciendas 

ductis,  agri  adeo  sunt  desiccati,  ut  quibus¬ 
dam  exceptis,  quorum  natura  hoc  penitus 
fieri  vetat,  quam  integerrima  paludum  pene 
tota  sit  insula.  Siquidem  sola  palustria  mag¬ 
nam  vim  habent  naturae  herbaceae  eorrup- 

V 

tae,  humidae  et  ad  putredinem  pronae  ;  imo 
vero  jam  putrescentis,  (quod  ostendunt  aurae 
multiplices  continuo  spiratae,  hydrogenium , 
carbonatum ,  sulphuratum ,  et  fortasse  phospho - 
ratum ,  &c.),  cuicunque  in  animo  est  hsec  Ce¬ 
reri  dicare,  oportet  hunc,  initio  fossis  idoneis 
ad  desiccandum  ductis,  dein  calcem  aut  ejus 
carbonas  inspergere,  et  arando,  occandoque 
hanc  terram  probe  cum  solo  committere  : 
quo  simul  herbarum  reliquiae  subactae  fruges 
futuras  nutriant,  et  ager  coeli  auris  salubribus 
pateat. 

Solis  argillaceis,  nimirum,  argilla  super¬ 
fluentibus,  calx  et  naturae  variae  ex  hac  prae¬ 
paratae  insigniter  opitulantur.  Hiberni  lapi¬ 
dibus  calcariis,  qui  vocantur,  rite  contritis, 
hujuscemodi  agros  spargere  solent.  Eodem 

spectant  varia  ?nargae  genera  ;  quae  quo 
plus  calcis  in  se  habeant,  eo  magis  auxilii  la¬ 
tura  esse  videntur.  Quod  si  qua  loca,  quibus 
sola  argillacea  subessent,  marga  carent,  hujus 
vice  non  male  fungitur  calx  extincta,  id  est, 
quae  aqua  adjecta  aestuavit,  silica  mixta.  Si 
sola,  de  quibus  ago,  non  herbaceis  naturis 
emortuis  redundant,  nec  simul  his  penitus 
vacant,  calx  ipsa  per  se  non  adjutura  esse  ap¬ 
paret;  quippe  quae  plus  justo  incitare  et  ex¬ 
urere,  eoque  celeriter  exhaurire  facultatem 
comperitur.  Multo  satius  erit,  si  ita  se  ager 
habeat,  calcem  adjiciendam  aliqua  materia 
herbacea,  veluti  turfa  jam  dicta,  (qua  nem¬ 
pe  ignis  concipi  solet),  aut  stercore  commis¬ 
cere  ;  adeo  ut  sterquilinium  inde  fiat,  aptis¬ 
simum  cum  per  se  ad  solum  foecundandum, 
tum  etiam  ad  ejus  fibras  herbaceas  subigen¬ 
das,  et  in  alimentum  convertendas.  Ager 
tenax,  hac  materia  imposita,  laxatur,  exsolvi¬ 
tur,  et  discinditur,  propter  aeria  quaedam 
evoluta,  et  motum  illum  intestinum,  quem 
omnia  corpora  jiun  putrescentia  subeunt : 

quanquam  necesse  est,  hic  motus  multo  le¬ 
nior  sit,  naturis  putrescentibus  sepultis,  et 
cum  alienis  commissis,  quam  si  aliter  se  ha¬ 
buissent  *.  Sequitur  ut  tenerae  adhuc  plan- 
tarum  radices,  jam  nunc  primo  pullulantium, 
facilius  se  altius  in  solum  emollitum  et  laxa¬ 
tum  recipiant,  et  ut  spei  agricolae  respondea¬ 
tur,  laeta  Cerere  autumno  proximo  affutura. 

Si  agris  argillaceis  parum  aut  nihil  mate¬ 
riae  ex  plantis  emortuis  confectae,  aut  cujus- 
vis  foecundando  idoneae  adest  f ,  hi  ante  ster¬ 
corandi  sunt,  quam  calcem  recipiant :  calx 
nimirum  alienis  integra  et  per  se  illata  me¬ 
lius  et  citius  valebit  ad  has  terras  duras  et 
tenaces  frangendas  et  comminuendas,  ut  coeli 
donis  pateant,  et  humore  supervacuo  expur¬ 
gari  possint.  Quam  legem  Scotis  servare 
mos  est,  certe  nulli  populo  rei  rusticae  noti¬ 
tia  secundis.  Qui  cumuli  igitur  Anglice  ap- 


*  Home  on  Agriculture,  p.  177. 
f  I)ickson,s  Agriculture,  p.  260. 

pellantur  “  Composts,”  hisce  agris  minus 
conveniunt. 

i 

Sola  lutosa ,  quae  Anglice  Loamy  Soils,” 
nuncupantur,  fere  superfluunt  natura  herba¬ 
cea,  aliisque  rebus,  quae  carbonio  scatent,  et 
nutriendis  plantis  habiles  fieri  possunt  j  et 
simul  idonea  mole  calcis  et  naturae  terrenae 
vacant.  His  igitur  rite  calx  accedit,  quoties 
non  satis  ejus  subesse  apparet,  ad  istas  ma¬ 
terias  subigendas.  Integra  denique  optime 
convenit. 

Non  silentio  praetermittendum  est  sola  si~ 
Ucea  ;  nempe,  quibus  plus  aequo  silicae  inest* 
Haec  fere  pauperrima  sunt  calcis,  argillae, 
luti,  et  materiae  corruptae  aut  plantarum 
aut  animalium. 

Si  calx  praecipue  deficit*  haec  sola  marga 
sunt  imbuenda  ;  et  quanto  plus  calcis  margae 
adjectae  sit,  tanto  melius.  Juvat  sola  fir- 
tnando  et  densando  ;  quo  fiant  habiliora  plu- 

viis  satis  diu  retinendis,  et  olerum  aut  sege¬ 
tis  radicibus  mollibus  et  teneris  capiendis, 
sustinendis,  et  ab  atra  tempestate  defenden¬ 
dis.  Quod  si  solis  siliceis  desit  stercus,  aut 
quodvis  opimum  nutriendi  capax,  stercoran¬ 
da  sunt  nulla  mora,  et  calce  spargenda. 
Illo  facto,  ditantur,  hoc  autem,  confirman¬ 
tur.  Eoque  melius  hoc  agricola  molietur,  si 
insuper  aut  terram  lutosam,  aut  margam  ar¬ 
gillae  divitem  adjicit. 

Sola  arenosa ,  (Anglice  Gravelly  Soils),  om¬ 
nium  fere  poris  refertissima  sunt,  eoque  hu¬ 
morem  facillime  et  citissime  omnium  acci¬ 
piunt  et  emittunt.  E  particulis  grandiori¬ 
bus  confecta  parum  firmitatis  in  se  habent. 
Quo  fit  ut  aestus,  tempestates,  venti  et  im¬ 
bres  vehementer  segeti  noceant. 

Ad  hoc  igitur  consilium  potissimum  exe- 
quendum  agricola  se  accingit ;  scilicet,  ad 
solum  confirmandum,  quo  aquae  retinendae 
aptius  esset.  Hoc  vero  faciendum  est  in- 

spersa  marga  calcis  divite,  aut  carbonate, 
calcis  argillae  juncto. 

Quod  si,  ut  saepe  fit,  hi  agri  arenosi,  ex 
arena  calcaria  maxime  constant,  marga  ar¬ 
gillacea  calcariae  longe  praestabit* 

Creta  agris  convenit,  quales  justo  facilius 
et  magis  madefieri  aut  siccari  solent  ;  praedi¬ 
ta  enim  facultate  laticem  sorbendi,  et  inter 
ardores  aestatis  retinendi,  his  agris  accommo- 
ditissima  est.  His  probe  absolutis,  anno  prox¬ 
imo  serendum  5  nec,  nisi  Jupiter  solito  aspe¬ 
rior  ausis  obsit,  spes  optimae  agricolam  fal¬ 
lent. 


Haec  habui,  quae  potissimum  de  solorum 
generibus  calci  accipiendae  idoneis  disputa¬ 
rem.  Unde  intellectu  non  erit  difficile,  qui¬ 
bus  eadem  sit  nocitura,  et  quando  cavenda. 

Constat  igitur,  quicunque  agri  plures  an¬ 
nos  exculti  et  fruges  diutius  edere  coacti* 
languent  aut  effoeti  exhauriuntur,  his  cal¬ 
cem  ineptissimam,  imo  nocentissimam  fore* 
Quippe  quae  alendi  per  se  impotens,  si  quid 
solo  adhuc  superest  materiae  aliturae,  hoc  eo 
citius  resolvit  et  consumit.  Solis  jam  bene 
habitis  et  cultis,  opimis  et  feracibus  calx  non 
adjicienda  esse  videtur ;  quibus  scilicet  ma¬ 
nifeste  inutilis,  officere  etiam  potest  opimas 
materias  exedendo. 

Agri  soluta  fabrica  praediti  calce  nondum 
macerata  nequaquam  sunt  imbuendi,  etiamsi 
aliis  de  causis  hanc  terram  postulare  viden¬ 
tur  :  id  ipsum  enim  vitium  tali  remedio  ac¬ 
cedente  in  pejus  vertitur. 


Argumento  proposito  nunc  tandem  exac¬ 
to,  illud  solummodo  reliqui  fit,  ut  brevi  ef 

contracto  sermone  usus  praecipuas  calcis  do¬ 
tes  et  proprietates,  quales  novisse  agricolam 
refert,  ostendam. 

i.  Imprimis,  statuo  hanc  terram  vi  insigni 
praeditam  esse  herbas  emortuas,  et  fibras 
plantarum  duriores  dissolvendi. 

n.  Hasce  naturas  dissolutas  eo  facilius  et 
celerius  novas  illas  formas  sibi  induere,  qui¬ 
bus  putredo  continetur  ;  ex  ea  lege,  qua 
omnia  corpora  facilius  inter  se  agunt  soluta. 

iii.  Calcem  quoque  quibusdam  harum  prin¬ 
cipiis  se  sociando,  pariter  atque  ipsas  dissol¬ 
vendo,  putredinem  recta  movere  posse. 

iv.  Naturas  jam  relatas  putridas  plantis 
omnibus  vigentibus  alendis  maxime  accom¬ 
modatas  esse  5  quia  carbonio  et  hydrogenio 
(omnium  vigentium  praecipuis  elementis) 
abundant,  et  haec  eadem  facile  sibi  eripi  si¬ 
nunt. 

v.  Calcem  plantas  vivas  et  florentes  quo¬ 
dammodo  incitare*  maximeque  harum  vasa 
ad  radices  patula ;  quo  muneris  proprii  fun¬ 
gendi  potentiora,  melius  alimentum  e  solo 
sorbeant. 

vi.  Calcem  plantis  alimento  nequaquam 
esse  habendam  \  nec  ipsam  per  se  agros  foe- 
cundare  posse :  quia  perpaucae  herbae  ar- 
boresve  hanc,  ut  sui  principium,  continent ; 
si  quam  vero  habent,  non  nisi  copiam  perexi¬ 
guam,  ubicunque  fere  vigeant :  porro,  quia 
calx  agris  stercore,  similive  alimento  destitu¬ 
tis  adjecta,  cererem  labefacit. 

vn.  Calcem  igitur  plantis  prodesse,  aliena 
apta  quae  nutriant  efficiendo,  et  ipsas  sti¬ 
mulando,  quo  melius  alimentum  accipiant. 

vni.  Hanc  terram  ea  dote  pollere,  ut 
madefacta  tumeat,  aestuet,  et,  magni  vi  va¬ 
poris  evoluta,  comminuatur,  et  pulvis  subti¬ 
lior  flat* 

ix.  Ideoque  solis  densis  et  infractis  non¬ 
dum  maceratam  recte  adhiberi,  quo  subacta, 
mollita  et  contrita  auris  et  soli  magis  pa¬ 
teant. 

x.  Calcem  acido  carbonico  aliisque  certis 
materiis  consociatam,  densiorem,  et  aquae 
retinendae  aptiorem  fieri. 

xi.  Eandem  igitur  ita  se  habentem  agris 
compagis  laxae  et  solutae  esse  profuturam. 

xii.  Denique,  quanto  durius  et  plantis 
emortuis  abundantius  sit  quodvis  solum,  tan¬ 
to  huic  magis  esse  profecturam  calcem  me¬ 
racam  et  large  impositam ;  quanto  resolutius, 
et  naturae  herbaceae  pauperius,  tanto  aptio¬ 
rem  et  utiliorem  fore  hanc  terram  acido 
carbonico  junctam,  caeteris  simul,  qualia 
margae  habent,  accedentibus. 

